સંરક્ષણ મંત્રાલયના જણાવ્યા અનુસાર હવે ફ્રાંસ સાથે પણ ટૂંક સમયમાં રાફેલ ફાઇટર ડીલ સંપન્ન થઈ શકે છે. ભારત-ફ્રાંસ વચ્ચે ૭.૮ અબજ યુરો (અંદાજે રૂ. ૫૯,૦૦૦ કરોડ)ની ડીલ થઈ છે, જોકે મંત્રાલયનું એવું પણ કહેવું છે કે ૩૬ રાફેલ દેશની સુરક્ષાની દૃષ્ટિએ ઘણાં ઓછા છે. ભારતની પાસે માત્ર ૩૩ સ્કવોડ્રન છે તેમાંથી ૧૧ સ્કવોડ્રનમાં મિગ-૨૧ અને મિગ-૨૭ ફાઈટર છે, જેમાંથી મોટા ભાગના મિગ વિમાનોની હાલત સારી નથી અને તેના કારણે મિગ અવારનવાર અકસ્માતનો ભોગ બને છે. અધિકારીઓના જણાવ્યા પ્રમાણે ચીન-પાકિસ્તાન તરફથી વધી રહેલા ખતરાના સંદર્ભમાં ભારતને ઓછામાં ઓછા ૪૨ સ્કવોડ્રનની જરૂર છે.